stanford-oval/wikipedia huggingface dataset:
ז'רביניו
קריירה

ז'רביניו החל את הקריירה שלו בבוורן, אליה הצטרף בעונת 2004/2005 ושיתף פעולה עם חברו לנבחרת עמנואל אבואה. הוא שיחק במועדון במשך 2 עונות (2005–2007) וכבש 14 שערים ב-61 הופעות.
בסוף עונת 2006/2007 עבר ז'רביניו לליגה הצרפתית למועדון לה מאן. בעונתו הראשונה בליגה הצרפתית כבש ז'רביניו 2 שערים, בעונתו השנייה הוא כבר כבש 7 שערים ובשתי עונותיו כבש 9 שערים ב-59 הופעות.
לאחר הצלחתו בלה מאנס חתם ז'רביניו ליל לארבע שנים וסכום העברה עמד על 6 מיליון יורו.
בעונתו הראשונה כבש ז'רביניו 13 שערים ב-32 הופעות, בעונתו השנייה ערך ז'רביניו 42 הופעות בכל המסגרות ובהם כבש 18 שערים ויחד עם אדן הזארד עזר לליל להשלים דאבל בכך שזכו באליפות צרפת ובגביע הצרפתי.
ב-11 ביולי 2011 חתם ז'רביניו במועדון האנגלי ארסנל תמורת 12 מיליון יורו. ז'רביניו כבש צמד במשחק הבכורה שלו בארסנל נגד פ.צ. קלן.
ב-8 באוגוסט 2013 חתם ז'רביניו ברומא, שהעבירה לארסנל עבורו סכום של 8 מיליון ליש"ט. ז'רביניו קיבל את חולצה מספר 27.
ב-2016 עבר לקבוצת חביי צ'יינה פורצ'ן מליגת העל הסינית. ב-17 באוגוסט 2018 חתם ז'רביניו לשלוש שנים בפארמה.
ב-15 ביולי 2022 חתם באריס סלוניקי.
משרד המיעוטים

|  מידע כללי |
| --- | --- |
 מדינה:  ישראל 
 תחום שיפוט:  ישראל ישראל
 תאריך הקמה:  1948 
 ממשלה:   ממשלת ישראל
 
משרד המיעוטים היה משרד ממשלתי שמונה על הטיפול במיעוטים בישראל.
המשרד הוקם יחד עם הממשלה הזמנית, ופעל מ-1948 ועד הקמתה של ממשלת ישראל הראשונה ב-1949. בשנים שלאחר מכן, מונו שרים בלי תיק שעליהם הוטלה האחריות לטיפול בענייני המיעוטים.
היסטוריה > משרד המיעוטים

עם הכרזת העצמאות והקמתה של מדינת ישראל, ב-1948, קם משרד ממשלתי שמונה על הטיפול במיעוטים באוכלוסייה. בכור-שלום שטרית מונה כשר האחראי על משרד, במקביל לתפקידו כשר האחראי על משרד המשטרה, וגד מכנס שימש כמנכ"ל המשרד. המשרד נועד לטפל בצרכי בני המיעוטים בתוך מדינת ישראל באופן זמני, כאשר על פי התוכנית הייתה כוונה להעביר את פעילויות משרד המיעוטים בהדרגה לידי משרדים אחרים ולהותיר את המשרד רק כגורם מייעץ. המשרד טיפל בנושאים שונים הקשורים בערביי ישראל, ובין השאר דאג לעבודה, חינוך, שירות רפואי, חשמל, מים ומזון לאזרחי ישראל הערבים. המשרד הקים סניפים במקומות בהם היו ריכוזים של ערבים שנשארו תחת שלטון ישראל, בהתאם להתקדמות כוחות צה"ל.
לקראת הקמת ממשלת ישראל הראשונה התקיימו דיונים בשאלה מי יהיה שר המיעוטים, אולם לבסוף הוחלט לפרק את המשרד, להעביר את סמכויותיו למשרדים השונים ואת הטיפול בענייני זכויות המיעוטים למשרד המשפטים. משרד המיעוטים פורק באופן רשמי ביוני 1949.
היסטוריה > שר אחראי על ענייני מיעוטים

לאחר ביטול משרד המיעוטים שפעל למעשה רק בממשלה הראשונה, לא כיהן עוד אדם בתואר "שר המיעוטים", אך בחלק ממשלות ישראל כיהן שר בלי תיק, או שר אחר שהיה אחראי על ענייני המיעוטים:
בממשלת ישראל ה-27 שימש משה קצב, שהיה גם סגן ראש הממשלה ושר התיירות כ"שר הממונה על המגזר הערבי".
בממשלת ישראל ה-28 שימש מתן וילנאי כ"יו"ר ועדת השרים לענייני האזרחים הערביים". במסגרת זו ניסח תוכנית אותה כינה "תוכנית 4 מיליארד השקל" לטיפול בבעיות המגזר. במסגרת זו העיד וילנאי בפני ועדת אור בנוגע למהומות אוקטובר 2000 כי הזהיר את אהוד ברק מסכנת פיצוץ במגזר הערבי.
בממשלת ישראל ה-29 כיהן השר סאלח טריף כשר במשרד ראש הממשלה האחראי על ענייני המיעוטים.
בממשלת ישראל ה-32 קיבל אבישי ברוורמן משרה של שר בלי תיק האחראי על ענייני המיעוטים. לאחר התפלגות סיעת העצמאות, ופרישת מפלגת העבודה והתפטרות שריה, בהם ברוורמן התעתדה הממשלה למנות את השר להגנת העורף מתן וילנאי לתפקיד השר האחראי לענייני המיעוטים, אולם בקרב ערביי ישראל הייתה התנגדות לכך ששר הממונה על הגנת העורף יופקד על המיעוטים בשל הרושם שעשוי להיווצר כאילו המיעוטים מהווים סכנה למדינה.
היסטוריה > הסכם על הקמה מחדש

כחלק מההסכם הקואליציוני בין "הליכוד" ל"כחול לבן" להקמתה של ממשלת ישראל השלושים וחמש, הוחלט על חידוש פעילות המשרד.
תחילה דובר על שר חיצוני ממוצא ערבי, עם חלוף הזמן פורסם שהמשרד יאויש על ידי חבר כנסת מ"כחול לבן". לבסוף הקמת המשרד מחדש לא יצאה אל הפועל.
שרי המיעוטים לדורותיהם:
| מספר | תמונה | שם (תקופת חיים) | מפלגה | תואר | תחילת הכהונה | סיום הכהונה | ממשלה |
| --- | --- | --- | --- | --- | --- | --- | --- |
| 1 |  | בכור-שלום שטרית (1895–1967) | ספרדים ועדות מזרח | שר המיעוטים | 14 במאי 1948 | 13 ביוני 1949 | הממשלה הזמנית |
| 1 |  | בכור-שלום שטרית (1895–1967) | ספרדים ועדות מזרח | שר המיעוטים | 14 במאי 1948 | 13 ביוני 1949 | ממשלת ישראל הראשונה |
המשרד בוטל בשנת 1949
| 2 |  | משה קצב (1945–) | הליכוד-גשר-צומת הליכוד | השר הממונה על המגזר הערבי | 18 ביוני 1996 | 6 ביולי 1999 | ממשלת ישראל העשרים ושבע |
| 2 |  | משה קצב (1945–) | הליכוד | השר הממונה על המגזר הערבי | 18 ביוני 1996 | 6 ביולי 1999 | ממשלת ישראל העשרים ושבע |
| 3 |  | מתן וילנאי (1944-) | ישראל אחת העבודה | יושב ראש ועדת השרים לענייני האזרחים הערביים | 5 באוגוסט 1999 | 7 במרץ 2001 | ממשלת ישראל העשרים ושמונה |
| 3 |  | מתן וילנאי (1944-) | לא היה חבר הכנסת | יושב ראש ועדת השרים לענייני האזרחים הערביים | 5 באוגוסט 1999 | 7 במרץ 2001 | ממשלת ישראל העשרים ושמונה |
| 4 |  | סאלח טריף (1954-) | ישראל אחת העבודה | שר בלי תיק במשרד ראש הממשלה האחראי על ענייני המיעוטים | 7 במרץ 2001 | 29 בינואר 2002 | ממשלת ישראל העשרים ותשע |
| 4 |  | סאלח טריף (1954-) | עבודה-מימד העבודה | שר בלי תיק במשרד ראש הממשלה האחראי על ענייני המיעוטים | 7 במרץ 2001 | 29 בינואר 2002 | ממשלת ישראל העשרים ותשע |
| 5 |  | אבישי ברוורמן (1948-) | העבודה | שר המופקד על ענייני המיעוטים | 31 במרץ 2009 | 19 בינואר 2011 | ממשלת ישראל השלושים ושתיים |
| 6 |  | שלום שמחון (1956-) | העצמאות | שר המופקד על ענייני המיעוטים | 19 בינואר 2011 | 18 במרץ 2013 | ממשלת ישראל השלושים ושתיים |
הערות שוליים

↑  בדין וחשבון של ועדת דירוג עובדי הממשלה (1949), מכנס רשום כ-"ממונה על המשרד" במרץ 1949. באותו מקור נקבע שמקום עבודתו הקודם היה "מנגנון ההגנה".
↑  בתי ספר עיתון צרכניות ולשכות עבודה לערבים בישראל, מעריב, 20 ביולי 1948
↑  מדינת ישראל דואגת למיעוטים, מעריב, 7 באוקטובר 1948
↑  ראו הקמת סניף בנצרת: 60 אלף הערבים בשטח עכו-נצרת רואים עצמם כנתיני מדינת ישראל, מעריב, 21 ביולי 1948
↑  ראו למשל: שרים זמניים ליד ממשלה קבועה?, מעריב, 9 במרץ 1949
↑  שר האוצר ינהל את המשרד למסחר ותעשיה, דבר, 21 במרץ 1949
↑  משרד המיעוטים פורק היום רשמית, מעריב, 13 ביוני 1949
↑  סאלח טריף - השר הלא-יהודי הראשון, באתר הארץ, 3 במרץ 2001
↑  מיכאל מילשטיין, דרוש שר ערבי – עכשיו. ויש כמה מועמדים, באתר ynet, 2 באפריל 2020
↑  החלוקה המסתמנת: כך תיראה הממשלה הבאה, באתר בחדרי חרדים, 13 במאי 2020
| משרדי ממשלת ישראל |
| --- | --- | --- |
| משרדים נוכחיים | משרד ראש הממשלה • משרד האוצר • משרד האנרגיה והתשתיות • משרד הביטחון • המשרד לביטחון לאומי • משרד הבינוי והשיכון • משרד הבריאות • המשרד להגנת הסביבה • משרד ההתיישבות והמשימות הלאומיות • משרד החדשנות, המדע והטכנולוגיה • משרד החוץ • משרד החינוך • משרד החקלאות וביטחון המזון • משרד ירושלים ומסורת ישראל • משרד הכלכלה והתעשייה •  משרד המורשת • משרד המשפטים • משרד הנגב, הגליל והחוסן הלאומי • המשרד לעניינים אסטרטגיים • משרד העבודה • משרד העלייה והקליטה • משרד הפנים • משרד הרווחה והביטחון החברתי • המשרד לשוויון חברתי וקידום מעמד האישה • המשרד לשירותי דת • המשרד לשיתוף פעולה אזורי • משרד התחבורה והבטיחות בדרכים • משרד התיירות • משרד התפוצות והמאבק באנטישמיות • משרד התקשורת • משרד התרבות והספורט |  |
| משרדים בעבר | המשרד להגנת העורף • המשרד לחיזוק וקידום קהילתי • המשרד לקידום מעמד האישה • משרד האספקה והקיצוב • משרד הדיגיטל הלאומי • משרד ההסברה • משרד ההשכלה הגבוהה והמשלימה • משרד החינוך, התרבות והספורט • משרד הכלכלה והתכנון • משרד המדע, התרבות והספורט • משרד המודיעין • משרד המיעוטים • משרד הפיתוח • משרד משאבי המים •  משרד ראש הממשלה החלופי |  |
| --- | --- |
בקרת זהויות :  NLI: 987007368329305171
מרוקאית יהודית

| --- | --- |
 מדינות:  מרוקו, ישראל
 אזורים:  ישראל, מרוקו 
 כתב:  אלפבית עברי
 משפחה:  שפות שמיות שפות שמיות מרכזיות שפות ערביות ערבית מרוקאית יהודית
 לאום:  יהודים
 קוד ISO 639-3:  aju 
 ראו גם:  שפה • כתב • רשימת שפות
 
עיתון אלחוררייא (La Liberté) מ-4 באוגוסט 1922 בגרסתו המרוקאית-יהודית
מרוקאית יהודית או מוגרבית יהודית היא שפה יהודית המדוברת בפי יהודי מרוקו ובני הפזורה היהודית מרוקאית מאז הכיבוש הערבי-מוסלמי את ארצות המגרב החל מתחילת המאה השמינית לספירה. לשון זו שונה מהערבית המרוקאית בהיותה כתובה באותיות עבריות, בתחביר וכן באוצר המילים שלה, המאופיין בשאילה מעברית, צרפתית, ספרדית, ערבית מדוברת ותמזיגית. בערבית-מרוקאית היהודית משולבים ביטויים ומונחים רבים בשפה העברית, ולעיתים שימש שילוב זה כמעין לשון סתרים של הסוחרים היהודיים בקרב קהילות היהודים בצפון אפריקה.
היסטוריה של השפה

קשה לקבוע מתי החלה הלשון היהודית להתפתח במרוקו. לשון זו מכונה במרוקו "אְל-יְ'הוּדִייָ'א" או "לְ-עָארְבִּייָ'א דְל-לִ-יהוּד".
לאחר הגירתם של רוב יהודי מרוקו לישראל ולצרפת התמעט השימוש בשפה ודובריה החלו לדבר בעברית וצרפתית (בהתאמה).
לאחרונה[דרושה הבהרה] החלו בישראל הדורות הצעירים של העדה המרוקאית ללמוד את השפה, להחיות אותה ולהפיץ אותה ברבים על מנת לשמור על התרבות המרוקאית. במסגרת זו החלו לכתוב ספרים בעברית בהם משולבים מילים בערבית מרוקאית כמו אצל המשורר ארז ביטון בספרו "מנחה מרוקאית", ואצל הרצל כהן בספרו "אבני שיש טהור". בשפה זו עוסקים כמה אתרי אינטרנט (ובהם "קוסקוס") וכן הוקם תיאטרון מרוקאי ראשון בישראל. בשנים האחרונות[דרושה הבהרה] נשמעים קולות של חוקרים הטוענים שמדובר בשפה עתיקה שבדומה ליידיש וללאדינו יש מקום להעניק לה מעמד של שפה לשימור. בקול ישראל היה מקריין רפאל בן שמחון בשפה המוגרבית.
בשנת 2009 יצא לראשונה לאור מילון מרוקאית יהודית-עברית בעריכת מרכוס חנונה.
ראו גם

ערבית יהודית
ערבית מרוקאית
חכיתיה
לקריאה נוספת

מרכוס חנונה, מילון מרוקאית יהודית: מילון דו לשוני, הוצאת HDM מולטימדיה, 2008
יוסף שיטרית, לָשון ומַאֲגָרֶיהָ לָשון ומַאֲרָגֶיהָ; מחקרים סוציו–פרגמטיים בערבית היהודית בצפון אפריקה ובמרכיב העברי שבה: כתבות, שירים, סיפורים ופתגמים, ירושלים: מוסד ביאליק, תש"ע (2009).
יוסף שיטרית, השירה הערבית היהודית שבכתב בצפון-אפריקה — עיונים פואטיים, לשוניים ותרבותיים, ירושלים: משגב ירושלים, תשנ"ד.
יעקב בהט, המרכיב העברי בערבית הכתובה של יהודי מרוקו, ירושלים: מוסד ביאליק, 2002.
משה בר-אשר, מסורות ולשונות של יהודי צפון אפריקה, ירושלים: מוסד ביאליק, תשנ"ח; מהדורה שנייה מורחבת: תשנ"ט.
אהרון ממן, מרקם לשונות היהודים בצפון אפריקה, מוסד ביאליק, ירושלים, תשע"ד
Norman Stillman, The Language and Culture of the Jews of Sefrou, Morocco: An Ethnolinguistic Study, Manchester: Manchester University Press, 1988.
הערות שוליים

↑  אהרן ממן, התפתחויות לשוניות אצל יהודי צפון אפריקה מגירוש ספרד עד זמננו, ספונות: מחקרים ומקורות לתולדות קהילות ישראל במזרח ז (כב), 1999, עמ' 145
↑  אהרון ממן, מרקם לשונות היהודים בצפון אפריקה ירושלים, מוסד ביאליק, ירושלים, תשע"ד, עמ' 22
| --- | --- |
בקרת זהויות :  NLI: 987007466120105171 
ערך זה הוא קצרמרבנושא שפות. אתם מוזמנים לתרום לוויקיפדיה ו.
מונדיאל 2030

| --- | --- |
 מארחת:  ספרד ספרד פורטוגל פורטוגל מרוקו מרוקו ארגנטינה ארגנטינה-משחקי פתיחה אורוגוואי אורוגוואי-משחקי פתיחה פרגוואי פרגוואי-משחקי פתיחה
 תקופת התחרות:  28 ביוני 2030 – 28 ביולי 2030 (31 ימים) 
 מספר משתתפות:  48
 → ארצות הברית, מקסיקו וקנדה 2026ערב הסעודית 2034 ←
 
מונדיאל 2030 הוא טורניר גביע העולם בכדורגל לנבחרות גברים של פיפ"א ה-24. אשר עתיד להתקיים בקיץ 2030. הגביע יערך בספרד, פורטוגל ומרוקו וזו תהיה הפעם הראשונה שהתחרות תיערך בשתי יבשות שונות. בנוסף למארחות, במסגרת חגיגות המאה למונדיאל הראשון, יערכו שלושה משחקי פתיחה באורוגוואי, ארגנטינה ופרגוואי.
בחירת המדינה המארחת > מועמדות לאירוח מונדיאל 2030 > אורוגוואי, ארגנטינה, פרגוואי, צ'ילה

בשנת 2030 יימלאו 100 שנים למונדיאל הראשון שנערך באורוגוואי, אורוגוואי שואפת לארח שוב את המונדיאל לכבוד חגיגות 100 שנים למונדיאל הראשון אותו הם אירחו במונטיוודאו.
ההצעה מדברת על אירוח של ארבע מדינות את המונדיאל: אורוגוואי, ארגנטינה ופרגוואי, וב-2019 הצטרפה צ'ילה להצעה.
בחירת המדינה המארחת > מועמדות לאירוח מונדיאל 2030 > מרוקו-ספרד-פורטוגל

ב-17 ביוני 2018 הודיעה מרוקו כי היא תתמודד על אירוח מונדיאל 2030. מרוקו הציגה 5 פעמים בעבר את מועמדותה לאירוח המונדיאלים של 1994, 1998, 2006, 2010 ו-2026 אך כשלה בכולן וזאת תהייה הפעם השישית שמרוקו תגיש את מועמדותה.
באוקטובר 2020, ספרד ופורטוגל הגישו הצעה משותפת לאירוח המונדיאל.
במרץ 2023, שלוש המדינות החליטו לאחד את ההצעה ולארח במשותף את התחרות.
בחירת המדינה המארחת > מועמדים שפרשו > אנגליה-אירלנד

הממלכה המאוחדת הממלכה המאוחדת (אנגליה אנגליה, סקוטלנד סקוטלנד, ויילס ויילס וצפון אירלנד צפון אירלנד) ואירלנד אירלנד. ב־2022 הן הודיעו כי פרשו מהמועמדות ובמקום זה הן יתחרו על אירוח יורו 2028
אצטדיונים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להוסיף את רשימת האצטדיונים מהצעת האירוח.
העפלה > הנבחרות המעפילות

| נבחרת | קונפדרציה | סיבת העפלה | תאריך העפלה | מספר הופעות בטורניר | הופעה אחרונה בטורניר | הישג שיא (עד תחילת הטורניר) | דירוג פיפ"א |
| --- | --- | --- | --- | --- | --- | --- | --- |
|  ספרד | אופ"א | מארחת | 14 בפברואר 2023 | 16 | 2022 | זכייה (2010) |  |
|  פורטוגל | אופ"א | מארחת | 14 בפברואר 2023 | 8 | 2022 | מקום שלישי (1966) |  |
|  מרוקו | CAF | מארחת | 14 בפברואר 2023 | 6 | 2022 | חצי הגמר (2022) |  |
|  ארגנטינה | CONMEBOL | מארחת | 14 בפברואר 2023 | 18 | 2022 | זכייה (1978, 1986, 2022) |  |
|  אורוגוואי | CONMEBOL | מארחת | 14 בפברואר 2023 | 14 | 2022 | זכייה (1930, 1950) |  |
|  פרגוואי | CONMEBOL | מארחת | 14 בפברואר 2023 | 8 | 2010 | רבע הגמר (2010) |  |
הערות שוליים

↑  שירות כלכליסט, ארגנטינה, אורוגוואי, פרגוואי וגאנה מעוניינות לארח מונדיאל, באתר כלכליסט, 9 באוקטובר 2017
↑  שירות כלכליסט, ארגנטינה ואורוגוואי יגישו הצעה לארח את מונדיאל 2030, באתר כלכליסט, 13 בינואר 2016
↑  Morocco Will Bid Again to Host 2030 World Cup,Tamba François Koundouno, מתאריך 14 ביוני 2018
↑  ספרד ופורטוגל ביקשו לארח את מונדיאל 2030, באתר ONE‏, 8 ביוני 2019
↑  הודעה על הצגת ההצעה של ספרד ופורטוגל
↑  כתבה מהגארדיאן על שינוי מטרת האירוח של אנגליה ואירלנד
1 2 3 4 5 6  העפלת מארחים
| גביע העולם בכדורגל |
| --- | --- | --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • ספרד, פורטוגל, מרוקו, ארגנטינה, אורוגוואי ופרגוואי 2030 • ערב הסעודית 2034 |  |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 • 2034 |  |
| טורנירי מוקדמות | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010  • 2014 • 2018 • 2022 • 2026 • 2030 • 2034 |  |
Ella Baila Sola

"Ella Baila Sola" הוא שיר של ההרכב המקסיקני האזורי אזלבון ארמדו והזמר המקסיקני פסו פלומה. הוא יצא לאור ב-17 במרץ 2023, באמצעות DEL רקורדס ופראג'ין פארליי. השיר נכתב על ידי הסולן של הלהקה פדרו ג'וליאן טובאר. הוא הפך לוויראלי בטיקטוק והפך לשיר המקסיקני האזורי הראשון בהיסטוריה שהגיע לעשירייה הפותחת במצעד הבילבורד הוט 100, וכן למקום הראשון במצעד הבילבורד גלובל 200.
רקע

הסולן פדרו טובאר תיאר את העבודה עם פלומה כ"כנראה אחד משיתופי הפעולה הטובים ביותר" שלו, שכן הם הסתדרו היטב באולפן, והצהיר כי הוא מעריך את שיתוף הפעולה מכיוון ש"זה הועיל" לשניהם. שני האמנים אף הביעו את הפתעתם מהצלחת השיר.
ביקורות > רשימות ודירוגים

| ארגון | רשימה | דירוג | מקור |
| --- | --- | --- | --- |
| רולינג סטון | 100 השירים הטובים ביותר לשנת 2023 | 1 |  |
| בילבורד | 100 השירים הטובים ביותר של 2023: בחירות הצוות | 31 |  |
הצלחה מסחרית

השיר הגיע למקום הראשון במצעד השירים הלטיניים האמריקאי ב-15 באפריל 2023, והפך לשיר המקסיקני האזורי הראשון שהגיע לעשירייה הפותחת במצעד הבילבורד הוט 100 בשבוע שלאחר מכן, וכן לשיר הראשון של האמנים שהגיע לעשירייה הפותחת במצעד. הוא הגיע בשיאו למקום החמישי במצעד הבילבורד הוט 100, ולמקום הראשון במצעד הבילבורד גלובל 200 בשבוע שלאחר מכן.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 2 |  |
|  ארצות הברית | בילבורד הוט 100 | 5 |  |
|  ארצות הברית | מצעד השירים הלטיניים | 1 |  |
|  מקסיקו | טופ 100 – מקסיקו | 1 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 12 |  |
|  עולמי | בילבורד גלובל ללא ארצות הברית | 21 |  |
|  ארצות הברית | בילבורד הוט 100 | 26 |  |
|  ארצות הברית | מצעד שירי הסטרימינג | 9 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה ×4 (לטיני) | 240,000 |
הערות שוליים

↑  Trust, Gary (17 באפריל 2023). "Morgan Wallen No. 1 on Hot 100, Drake Debuts, Eslabon Armado & Peso Pluma Bring Regional Mexican to Top 10". Billboard. נבדק ב-18 באפריל 2023. {{cite journal}}:  (עזרה)
↑  Bustios, Pamela (11 באפריל 2023). "Eslabon Armado & Peso Pluma's 'Ella Baila Sola' Tops Hot Latin Songs Chart: 'We Didn't Expect the Song to Make So Much Noise!'". Billboard. נבדק ב-18 באפריל 2023. {{cite journal}}:  (עזרה)
↑  Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית)
↑  The 100 Best Songs of 2023: Staff Picks, בילבורד, ‏2023-12-07 (באנגלית אמריקאית)
↑  Trust, Gary (24 באפריל 2023). "SZA Scores Her First Billboard Hot 100 No. 1 With 'Kill Bill'". Billboard. נבדק ב-24 באפריל 2023. {{cite journal}}:  (עזרה)
↑  Trust, Gary (24 באפריל 2023). "Eslabon Armado & Peso Pluma's 'Ella Baila Sola' Soars to No. 1 on Billboard Global 200 Chart". Billboard. נבדק ב-25 באפריל 2023. {{cite journal}}:  (עזרה)
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Hot 100 Songs, Billboard, ‏2023 (באנגלית אמריקאית)
↑  Streaming Songs, Billboard, ‏2023 (באנגלית אמריקאית)
| 0 | 1 | 2 |
| --- | --- | --- |
| הקודם: 2022: קאלי אוצ'יס – "Telepatía" | פרס המוזיקה של בילבורד לשיר הלטיני המוביל  2023: אזלבון ארמדו ופסו פלומה – "Ella Baila Sola" | הבא: 2024: פלויימנור וכריס אם. ג'יי. – "Gata Only" |
Creepin'

"Creepin'" הוא שיר של המפיק המוזיקלי האמריקאי מטרו בומין ביחד עם הזמר הקנדי דה ויקנד והראפר 21 סבאג', מתוך אלבום האולפן השני של מטרו בומין, Heroes & Villains, שיצא לאור ב-2 בדצמבר 2022, באמצעות חברות התקליטים ריפבליק רקורדס ובומינטי וורלדווייד. ב-5 בדצמבר 2022 יצא השיר לאור כסינגל מוביל מתוך האלבום.
רקע והרכב

מטרו בומין חשף את השיר לראשונה ב-30 בנובמבר באמצעות אתר בו נחשפו שירי האלבום אחד אחרי השני ככל שהמעריצים משתפים את האלבום בטוויטר ושומרים אותו מראש. יום לאחר מכן, חשף מטרו בומין את מערובותם של דה ויקנד ו-21 סבאג' באלבום באמצעות פרסום איורים בסגנון קומיקס של האמנים באינסטגרם שלו לצד שורות שתרמו לאלבום.
"Creepin'‎" מהווה כגרסת כיסוי ללהיט ה-R&B של הזמר האמריקאי מריו ויינאנס משנת 2004, "I Don't Wanna Know", כשדה ויקנד שר את מילותיו המקוריות של השיר ו-21 סבאג' שר בית ראפ משלו. בבית שלו בשיר, 21 סבאג' עוסק בדברים יקרים שהוא עושה כדי לכבוש אהבה מזויפת.
ביקורות > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | 100 השירים הטובים ביותר של 2023: בחירות הצוות | 28 |  |
הצלחה מסחרית

ביום צאתו, נכנס השיר למקום ה-11 במצעד שירי הספוטיפיי העולמי, עם 3.8 מיליון השמעות, והיה לשיר במיקום הגבוה ביותר מתוך האלבום. שלושה ימים לאחר מכן, כבש השיר את צמרת המצעד עם 5.7 מיליון השמעות. במצעד הסינגלים הבריטי, הגיע השיר בבכורה למקום ה-13, והיה לכניסה הגבוהה ביותר לאותו השבוע.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 3 |  |
|  עולמי | בילבורד גלובל ללא ארצות הברית | 8 |  |
|  אוסטרליה | מצעד הסינגלים האוסטרלי | 8 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי ה-R&B/היפ-הופ | 1 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 13 |  |
|  ישראל | מדיה פורסט ישראל | – |  |
|  ישראל | היטליסט | 45 |  |
|  ליטא | AGATA | 2 |  |
|  נורווגיה | VG-lista | 23 |  |
|  ניו זילנד | המצעד הניו זילנדי הרשמי | 7 |  |
|  שוודיה | סוורייטופליסטן | 39 |  |
|  שווייץ | המצעד השווייצרי | 6 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 9 |  |
|  עולמי | בילבורד גלובל ללא ארצות הברית | 15 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הסטרימינג | 16 |  |
|  ארצות הברית | מצעד שירי הרדיו | 2 |  |
|  ארצות הברית | מצעד השירים הדיגיטליים | 68 |  |
|  ארצות הברית | מצעד הפופ איירפליי | 3 |  |
|  ארצות הברית | מצעד השירים העכשוויים למבוגרים | 28 |  |
|  ארצות הברית | מצעד 40 השירים למבוגרים | 12 |  |
|  ישראל | המצעד הבינלאומי השנתי של גלגלצ | 20 |  |
איגור קרפיצקי

איגור אלכסנדרוביץ' קרפיצקי (בבלארוסית: Ягор Аляксандравіч Карпіцкі; ברוסית: Егор Александрович Карпицкий; נולד ב-27 בנובמבר 2003 בוויטבסק שבבלארוס) הוא כדורגלן בלארוסי המשחק בעמדת החלוץ בקבוצת סוקול סראטוב מליגת העל הרוסית ובנבחרת בלארוס.
קריירת מועדונים

קרפיצקי גדל במחלקת הנוער של שחטיור סליהורסק. הוא ערך 32 הופעות ליגה במדי הקבוצה הבוגרת של המועדון במסגרת ליגת העל הבלארוסית, בהן הבקיע 15 שערים. בשנת 2022 הושאל לשחטיור פטריקוב מליגת המשנה הבלארוסית, במדיה ערך שמונה הופעות ליגה והבקיע עשרה שערים.
ב-15 ביולי 2023 חתם קרפיצקי על חוזה לארבע שנים בקריליה סובייטוב סמרה מליגת העל הרוסית. ב-22 ביולי ערך את הופעת הבכורה שלו במועדון, בניצחון 2-1 על אחמט גרוזני במסגרת המחזור הראשון בליגה לעונת 2023/2024. ב-5 באוגוסט הבקיע את שער הבכורה שלו במועדון, בניצחון 5-1 על רוסטוב במסגרת המחזור השלישי בליגה.
קריירה בין-לאומית

ב-12 באוקטובר 2023 ערך קרפיצקי את הופעת הבכורה שלו בנבחרת בלארוס, בתיקו 0-0 נגד נבחרת רומניה במסגרת מוקדמות יורו 2024.
הערות שוליים

↑  Лучший бомбардир чемпионата Белоруссии Егор Карпицкий – игрок «Крыльев» באתר הרשמי של קריליה סובייטוב סמרה, 15 ביולי 2023 (ברוסית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגור קרפיצקי".
פאביו קאפלו

.
פאביו קאפלו (איטלקית: Fabio Capello; נולד ב-18 ביוני 1946) הוא כדורגלן עבר ומאמן עבר איטלקי. קאפלו נחשב לאחד המאמנים המצליחים ביותר בכדורגל האירופי.
קריירת משחק

קאפלו החל את הקריירה שלו כשחקנה של ספאל, במדיה ערך הופעת בכורה בסרייה א' בשנת 1964. ב-1967 נרכש על ידי א.ס. רומא, קבוצה עמה זכה בתואר הראשון שלו, הגביע האיטלקי. מכירתו ליובנטוס ב-1969 יחד עם שני כוכבים נוספים של רומא, לוותה במחאות חריפות מצד אוהדי הקבוצה.
שש השנים בהן שיחק ביובנטוס היו טובות יותר. הקבוצה זכתה בשלוש אליפויות וקאפלו היה לשחקן הרכב בנבחרת איטליה. רגע השיא של הקריירה הבינלאומית שלו היה שער הניצחון שכבש באצטדיון ומבלי במשחק בו ניצחו האיטלקים את האנגלים 1-0 ב-1973. בסך הכול הופיע קאפלו 32 פעמים במדי ה"סקוודרה אזורה" והבקיע 8 שערים.
ב-1976 עבר קאפלו למילאן, במדיה שיחק את ארבע העונות האחרונות בקריירה שלו וזכה באליפות נוספת.
קאפלו השחקן היה קשר ומנהיג טבעי שארגן את חבריו לקבוצה תוך כדי משחק. הוא היה ארכיטיפ של דמות ה"מאמן על המגרש" ואין פלא כי מיד עם פרישתו ממשחק פעיל ב-1980, פנה לאימון והיה למאמן קבוצת הנוער של מילאן.